पंजाब: 'टारगेट पूरा नहीं करने वाले मंत्रियों को बदल देंगे'- मीटिंग में MLA से बोले अरविंद केजरीवाल
अरविंद केजरीवाल ने कहा, '4 राज्यों में जीत मिलने के बाद भी अंदरूनी कलह के कारण बीजेपी कहीं सरकार नहीं बना पाई। आप सभी लोगों को भगवंत मान के नेतृत्व में साथ काम करना है। मार्गदर्शन देने के लिए मैं आपके बड़े भाई के समान मौजूद हूं।'
चंडीगढ़: विधानसभा चुनाव में सरकार गठन करने के बाद आम आदमी पार्टी ने पंजाब में एक अहम बैठक की। इस बैठक में चुने हुए सभी विधायक, मंत्री और सीएम भगवंत मान शामिल हुए। मोहाली में होने वाली इस मीटिंग का हिस्सा दिल्ली के सीएम और आम के राष्टीय संयोजक अरविंद केजरीवाल भी बने। सीएम अरविंद केजरीवाल वर्चुअल माध्यम से अपने इस विधायकों को संबोधित किया।अरविंद केजरीवाल ने कहा, '4 राज्यों में जीत मिलने के बाद भी अंदरूनी कलह के कारण बीजेपी कहीं सरकार नहीं बना पाई। आप सभी लोगों को भगवंत मान के नेतृत्व में साथ काम करना है। मार्गदर्शन देने के लिए मैं आपके बड़े भाई के समान मौजूद हूं।'उन्होंने आगे कहा, 'भगवंत मान हर मंत्री को टारगेट देंगे और उन्हें एक निश्चित समय सीमा में काम पूरा करना होगा। आप लोगों को रात और दिन काम करना होगा। अगर आपका निश्चित समय में टारगेट पूरा नहीं होता है तो जनता कहेगी कि मंत्री को बदलो।'सीएम भगवंत मान ने अपनी नई टीम का चयन कर लिया है। 10 कैबिनेट मंत्रियों के साथ अब नई सरकार का कामकाज शुरु हो गया है। पंजाब के विधानसभा चुनाव में आप ने 117 में से 92 सीटें जीती थी।